00008B4D
कोरोना जैसे गंभीर वायरस से लड़ने की चुनौती दुनिया के कई देश झेल रहे हैं और भारत भी उनमें से एक है. दुनिया के ऐसे कई देशों की राजधानियों के प्रतिनिधियों के समूह सी-40 के बीच शुक्रवार को कोरोना को रोकने की नीतियों पर चर्चा हुई. जहां भारत का प्रतिनिधित्व दिल्ली के मुख्यमंत्री अरविंद केजरीवाल ने किया.
वीडियो कॉन्फ्रेंसिंग के जरिए दिल्ली के मुख्यमंत्री अरविंद केजरीवाल ने दुनिया भर के 45 शीर्ष शहरों के नेताओं को संबोधित किया. इसमें लॉस एंजिलिस से एरिक गार्सेंटी, सियोल के वोन-सोन पार्क, पेरिस के ऐनी हिडाल्गो, मिलान के गुइसेप्पा साला, इस्तांबुल के एक्रेम इमामोग्लू और रोम के वर्जीनिया रागी शामिल थे.
इसमें सीएम अरविंद केजरीवाल के अलावा लॉस एंजिलिस, सियोल, मिलान के मेयर और जकार्ता के गवर्नर के अलावा लंदन, जोहानिसबर्ग, मैड्रिड के मेयर ने बैठक को संबोधित किया. इस दौरान कोरोना को रोकने के लिए भारत और दिल्ली की ओर से किए जा रहे प्रयासों की दुनिया के कई नेताओं ने सराहना की.
ये भी पढ़ें- भारत को कोरोना वायरस से मिल सकती है राहत, मौसम का वार वायरस को करेगा बर्बाद!
केजरीवाल ने सी-40 समूह को संबोधित करते हुए कहा, 'भारत भाग्यशाली है कि कोरोना यहां देरी से पहुंचा. अन्य देशों के अनुभवों से सीखते हुए हमने ग्रसित लोगों के संपर्कों में आने वालों की पहचान कर उन्हें अलग-थलग करने की नीति को आक्रामक रूप से आगे बढ़ाया है. नतीजतन, अभी तक दिल्ली में 40 से कम मामलों की पुष्टि हुई है.
सामुदायिक फैलाव से बचने के लिए लॉकडाउन
सीएम केजरीवाल ने कहा, इससे 25 दिन पहले एक मामला संज्ञान में आया था. हमारे पास जो 39 मामले आए हैं, उनमें से 29 केस विदेश से आए लोगों के हैं और सिर्फ 10 केस स्थानीय संक्रमण के कारण हुए हैं. इसलिए स्थानीय प्रसार को सीमित करना बहुत जरूरी है. हालांकि हम इससे आत्म संतुष्ट नहीं हैं. हम इसे और नियंत्रित करना चाहते हैं और हम किसी भी तरह के स्थानीय संपर्क की वजह से सामुदायिक फैलाव के तीसरे चरण में प्रवेश करने से बचना चाहते हैं. इसलिए हमने दिल्ली में 23 मार्च से पूर्ण लॉकडाउन लागू कर दिया है.
कोरोना पर फुल कवरेज के लिए यहां क्लिक करें
सीएम ने कहा, लॉकडाउन के चलते शहर के गरीबों को भारी आर्थिक नुकसान हुआ है. खासतौर से देश भर से आकर दिल्ली में रहने वाले प्रवासी श्रमिकों को अधिक परेशानी हो रही है. उनके दुखों को कम करने के लिए हमने दिल्ली के विभिन्न स्थानों पर 550 से अधिक केंद्रों पर प्रतिदिन 4,00,000 लोगों को मुफ्त में पका हुआ भोजन उपलब्ध कराना शुरू कर दिया है.
ये भी पढ़ें- लॉकडाउन के बीच नोएडा में आज से शुरू होगी जरूरी सामान की होम डिलीवरी
सीएम ने कहा, कोरोना से निपटने की चुनौतियों के बीच देश में पलायन और गरीब तबके के सामने आई चुनौतियों को लेकर भी केजरीवाल ने C40 समूह के सामने अपनी बात रखते हुए कहा, हमने आर्थिक रूप से कमजोर 8 लाख बुजुर्गों, विकलांगों और विधवाओं को घर का खर्च चलाने के लिए दो महीने की सामाजिक सुरक्षा पेंशन के अतिरिक्त 5-5 हजार रुपये उनके खाते में भेज दिए हैं. सीएम ने कहा इसी तरह निर्माण कार्य से जुड़े परिवारों को भी 5-5 हजार रुपये भत्ता दिया जा रहा है.
दुनिया भर के कई देशों की राजधानी के प्रतिनिधियों ने इस बैठक के दौरान वायरस से लड़ने को लेकर अपने शहरों में सामने आई कई चुनौतियों और अनुभव को भी साझा किया.
दिल्ली सरकार ने वायरस के संक्रमण को रोकने के लिए लॉकडाउन के बाद गरीब तबके के बीच समस्या से निपटने के लिए लगभग 4 लाख लोगों को मुफ्त खाना पहुंचाने की योजना बनाई है और साथ ही दिल्ली के सरकारी स्कूलों में भी खाना बांटने की व्यवस्था की है.
mos_Latn hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva